Τετάρτη, 24.04.2024 **4η μικρή εργασία στο «Η Συμφωνική Ορχήστρα μετά το 1950»**

(Παρακαλώ, από την προηγούμενη εργασία να σας γίνει συνείδηση: με τον Ligeti συνδέεται ο όρος «Μικροπολυφωνία», τον οποίο πρότεινε ο ίδιος! Παρακαλείστε λοιπόν μέσα στα πλαίσια της παρούσας 4ης εργασίας σας, να μου γράψετε ένα σαφή-ακριβή-συνοπτικό ορισμό τί εννοεί αυτός ο όρος!)

**Luciano Berio** (1925-2003): **3ο μέρος** του έργου **«Sinfonia»** (1968/69) (Αναζητήστε την εκτέλεση της Ορχήστρας της Ακαδημίας Αγίας Καικιλίας Ρώμης υπό την διεύθυνση του Αντόνιο Παππάνο και με τραγουδιστές τους Swingle Singers από βίντεο ζωντανής συναυλίας του 2007 στη σειρά συναυλιών Proms) **Luigi Nono** (1924-1990): **Εισαγωγή** (περίπου 10΄) του έργου **«Como una ola de fuerza y luz…»** (1971/72) (Αναζητήστε την εκτέλεση της Ορχήστρας της Βαυαρικής Ραδιοφωνίας υπό την διεύθυνση του Claudio Abbado, με τον Maurizio Pollini στο Πιάνο και την Σοπράνο Slavka Taskova) **György Kurtág** (γεν. 1926): **Το πλήρες** έργο «**ΣΤΗΛΗ**» (Αναζητήστε την πλήρη ηχογράφηση του έργου στο Youtube)

Ακούστε συνειδητά τα έργα αυτά παρακολουθώντας την Ορχηστρική τους Δράση, καταλήξτε στα προσωπικά δικά σας συμπεράσματα για το αρμονικό τους ιδίωμα και γράψτε **συνοπτικά-σε σωστά Ελληνικά-με σαφήνεια και ακρίβεια** αλλ’ ωστόσο σε τρίτο πρόσωπο («φαίνεται ότι…», «εκτιμάται ότι …» κ.λ.π.) το προσωπικό δικό σας συμπέρασμα που οπωσδήποτε να περιέχει και την εκτίμησή σας για τον ενδεχόμενο χωρισμό σε μέρη αυτού που ακούσατε.

Ακολούθως στηριζόμενες/οι σε ό,τι βρείτε στο διαδίκτυο για το κάθε έργο και τον συνθέτη του γράψτε **μικρό-περιεκτικό-ακριβές και κατανοητό** εισαγωγικό σημείωμα για ένα υποτιθέμενο πρόγραμμα συναυλίας στο οποίο δεν υπάρχει πολύς χώρος, σας διατίθενται δέκα αράδες Times New Roman / μέγεθος 12 για τον κάθε συνθέτη και το έργο του, **ούτε λέξη πάρα πάνω!** (Ο περιορισμός των κειμένων σας ακριβώς μέσα σε δέκα αράδες αποτελεί μέρος της άσκησης!)

**Στέλνετε μέχρι ώρα 23:59 της Κυριακής (του Πάσχα!...) 5 Μαΐου 2024. Μην χάσετε την προθεσμία!**

Όλα τα κείμενά σας μαζί σε ένα και μόνο αρχείο.

Καλή Μεγάλη Εβδομάδα και καλή Ανάσταση σε όλες και σε όλους σας!